hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu nds hu hu hu en en hu en hu en hu en hu en hu en hu hu en hu en hu hu en hu en hu en hu en hu en hu en hu en hu hu en hu hu en hu hu nds hu hu hu en en en en hu en hu en en en hu en en en hu en cs en en en hu en cs en hu en es en hu en hu en en en en hu en pl en hu en hu en nb en hu en en en hu en en en hu en hu en en en hu en en en hu en fi en hu en en fr en hu en en en hu en hu en hu en hu en en en hu en en en hu nds hu hu hu en en hu en hu en hu en hu en hu hu en hu en hu en hu en hu en hu en hu en hu en hu en hu en hu hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu nds hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu nds hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu hu hu en hu hu hu hu hu en hu hu hu en hu hu hu hu hu nds hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu
Tudtad? Magyarország piacvezető Opencart fejlesztő ügynöksége vagyunk és az első magyar hivatalos Opencart partner is.
Konnektor – Webáruház automatizációs megoldások
Microsoft Dynamics NAV webáruház integráció
SAP Business One webáruház integráció
Facebook és Google hirdetés kezelése
2022 Recessziós Stratégia Az E-Kereskedelemben
A jelenlegi recessziós helyzet rövid távú javulásának Magyarországon nagyon kicsit az esélye. Így a legjobb amit tehetsz hogy a sokkhatás után újra gondolod a jelenlegi e-kereskedelmi stratégiádat.
Vigasztaljon az hogy a 7 szűk esztendő után eddig még mindig jött 7 bő esztendő és ez ezután is így lesz. A kérdés “csak” az hogyan akarsz kijönni ebből a recessziós időszakból. Mint minden válság esetén a piac most is tisztulni fog, ami önmagában új lehetőséget fog biztosítani a piacon maradtaknak.
Most viszont azt tanácsolom, hogy időben válts stratégiát és ne kergess hiú ábrándokat. Ebben a cikkben a lehetőségeidet fogom bemutatni.
Az júniusban bejelentett extra adók egyes tanulmányok alapján 1100 milliárd forintot fognak kivenni az emberek zsebéből, ami közel ugyan annyi mint a 2020-ban a teljes online kiskereskedelem volumene.
Ez nem azt jelenti hogy meg fog szűnni az online kiskereskedelem csak hogy átalakul. Ne feledd: ott ahol egy ajtó bezárul egy másik kinyílik.
Mutatok pár lépést, amit szerintem feltétlenül meg kell tenned azért, hogy győztesen gyere ki az előttünk álló időszakból
Az átalakuló e-kereskedelem egyik jelensége hogy az eddig slágertermékeknek minősülő termékek utáni kereslet akár egyik pillanatról a másikra csökkenhet. A Profibarkacs.hu webáruház marketingese Mihala Ferenc például arról számolt be, hogy míg bizonyos termékek iráni kereslet csökkent, addig az aggregátorok iránti kereslet váratlanul megnőtt.
A probléma ezzel az, hogy nagyon nehéz megjósolni, hogy vajon mi lesz a következő slágertermék. Végig lehet gondolni logikusan, hogy ha megnő a szén és a tűzifa iránti kereslet, akkor az embernek szüksége lesz lapára és fejszére, de ezt minden szegmensben modellezni nagyon nehéz.
Az egyik legjobb döntés az ha további nagykereskedő partnerekkel szerződsz le, akiknek a termékeit elkezded forgalmazni. Néhány integrációval akár több ezer, több tízezer új terméket is megjeleníthetsz a webáruházadban. Így megláthatod, hogy a megváltozott kereslet mely termékekre összpontosul.
Erre tudok figyelmedbe ajánlani egy nagyon jó eszközt a Konnektort, aminek a segítségével több mint 400 kész nagyker integráció közül válogathatsz, amely bármely webáruházra ráköthető
Miután valós statisztikáid lesznek az eladások alapján már látni fogod, hogy melyek lesznek az új sláger termékek, és már neki tudsz látni, hogy nagyobb árrést biztosító beszállítókat keress
2, Nézz szembe a valósággal.  Döntsd el hogy mit akarsz és fogadd el annak a következményeit.
Bárhogy is cselekszel, pontosabban, akár cselekszel akár nem, annak következményei lesznek. Ha érzel magadban erőt és olyan élethelyzetben vagy, hogy ki tudsz lépni egy kicsit a komfortzónádból, akkor a legjobb pillanatban vagy, hogy ezt meg is tedd. Van egy jó hírem:
a komfortzónádon kívül is van élet 🙂
Kezdj árulni valami újat,  szolgálj ki új célközönségeket és amennyire a lehetőségek engedik maradj pozitív. Ne feledd, ahogy a a dal is mondja: lesz még szőlő lesz még lágy kenyér. Tudod mit, hallgasd meg és csak utána olvass tovább, jobb kedved lesz tőle.
És akkor a kevésbé vidám tények:
A piac szűkülni fog. A januári marketing terv már elavult. Hogy mit lépsz az a te kezedben van. Könnyű lesz? Nem. Megéri? Nem tudni. De abba is gondolj bele hogy mi fog történni ha semmit nem csinálsz.
A világ nem a mi kis poros Kárpát-medencénkből áll. A kerítés máshol sincs kolbászból de azért kolbász még van. Amennyiben van olyan terméked, és lehetőséged, akkor az expanziót erőteljesen érdemes megfontolni. Ideje, hogy a határokon túl is kereskedj.
Ezt akár kezdheted is azzal, hogy belistázod a termékeidet egy külföldi marketplace oldalra. Nem kell messzire menni, ott van például a szlovák Heurka.sk vagy a lengyel Allegro csoport marketplace oldala, de mehetsz a román E-magra vagy akár a német Amazonra is. Kézműves termékek esetén az Eatsy.com a megoldás és nyilván nyithatsz saját külföldi webshopot is. A fullfillment szolgáltatások elterjedése miatt ez már nem egy bonyolult és költséges megoldás. Amennyiben ezzel kapcsolatban kérdésed van nyugodtan keress meg minket.
Szomorú kimondani, de a digitalizáció Magyaroszágon a béka segge alatt van. Pedig most nagyon nagy szükség lesz rá. Gondolkodj azon, hogy mit lehetne automatizálni, és amit lehet azt automatizáld is. Gondolkodj azon, hogy hogyan tudnál több és jobb munkát hatékonyabban elvégezni.
Ezen felül a különösebb hozzáadott értéket nem képviselő adminisztratív feladataidat hogyan tudnád csökkenteni. Ez egy jelentős lépés lesz a hatékonyság felé. Valamint arról is gondoskodj, hogy ha a munkatársaid terhét csökkentetted automatizációkkal, (és persze ez miatt nem küldesz el senkit) akkor a kollégáid a felszabadult idejüket valami hasznos dologgal töltsék ki. Olyannal, amit eddig nem csináltál pl: rendezvény szervezés, újra eladási rendszerek kidolgozása, ügyfelekkel való kommunikáció, kérdőívezés stb...bármi ami segíthet abban hogy jobbak és ügyesebbek tudjatok lenni.
Viszont amikor a piac szűkülni fog, akkor nem lesznek hozzád kegyesek a vásárlók. Ha bonyolult a pénztár folyamatod, nem eléggé átlátható és informatív a termék oldalad, akkor bizony nem tőled, hanem a profibb webáruházaktól fognak vásárolni.
Meg fogod magadnak köszönni a következő 7 bő esztendőben ha ezt most megtetted, mert ami most csak pár százalék javulást eredményez, az egy konjunktúrában akar 10-20%-os bevétel növekedést is hozhat.
Kiemelt figyelmet fordíts a termék oldalaidra es a pénztár folyamatodra. A szállítási árak és extra költségek kommunikációjára. Egy kutatás is azt mutatta, hogy ezek azok a pontok, amik miatt a legnagyobb százalékban hiúsulnak meg a vásárlások.
És végezetül egy kis motiváció
Ebből a négy pontból bármelyiket megvalósítod már jobb leszel mint a konkurenciád, ugyanis az is egy statisztika hogy ilyenkor a vállalkozók 80-90 százaléka nem tesz semmit, a panaszkodáson kívül.
Ha bármilyen kérdésed lenne írj nekünk, és szívesen segítünk.
Kitartást, sok erőt és egészséget.
Gál Péter már 10 éve van a reklámszakmában, online marketingben és a webshop fejlesztésben. Cége a  Galocaffe a legnagyobb vállalkozások partnere a webfejlesztésben. Büszkeséggel mondhatjuk el, hogy nagyon kevés olyan iparág van amiben az elmúlt 10 évben nem volt szerencsénk belekóstolni. 1000 cég, 1000 féle üzlet 1000 féle probléma. Ami közös, hogy szinte mindig sikerült profitot növelni.
A Galocaffe alapítója és vezető tanácsadója
10 online trend, amire érdemes figyelmet szentelni a webáruház tulajdonosoknak
A sikeres és jövedelmező webáruházhoz elengedhetetlen, hogy folyamatosan modernizálódj, pörögj és friss legyél. Tudnod kell, mire van szüksége a népnek (és a keresőrobotoknak, a Google-nak) és azt kell adni, ahogyan azt a jó öreg Marcus Aurelius is megfogalmazta: „Kenyeret és cirkuszt a népnek”. Napjainkban ezt a cikkben felsorolt 10 online trenddel érheted el, és tutira elégedett ésszel a látható eredményekkel.
Hasznos és szép dolog a laptop, de egyre több ember nyomkodja még a vécén is a telefonját, meg este az ágyban a tabletjét. Vagyis ezek az eszközök főszerephez jutnak, hiszen ezekről a kütyükről is eljuthat a látogató a webáruházadba és akár vásárolhat is. Éppen ezért kell a webáruházad kialakításakor figyelembe venni a mobilról érkező felhasználókat is.
A tény, hogy egyre többen neteznek és élik életüket a mobileszközökön keresztül, nem csak azt jelenti rád nézve, hogy mobil-felhasználóbaráttá kell tenned a webáruházadat (legyen akár B2B webáruház vagy Opencart webshop). Hanem azt is, hogy fokozott figyelmet kell fordítanod a mobilhirdetésekre is. A Google is már rég megtette, hogy bevezette a mobilra célzott keresőhirdetéseket. Például a Google Adwords követi az okostelefonon vagy tableten történő keresési igényeket, így beállíthatjuk, hogy milyen hirdetést jelenítsen meg a felhasználónak attól függően, hogy milyen eszköz segítségével szörfözik.
Ilyen tekintetben még mindig a Facebook tereli leginkább a látogatókat a webáruházak felé. De célszerű több médium irányába is kikacsintgatnunk, mint például az egyre népszerűbb Pinterest felé,
amelynek lényege, hogy képeket tölthetünk fel szöveggel együtt egy virtuális falra. De a képfeltöltést és a megosztást már sokan a WhatsAppon-on és Snapchaten-en tudják le, amik ingyenes üzenetküldő és hívó szolgáltatások.  Aztán képfeltöltés esetén ne feledkezzünk meg az Instagramról se. Mikor hirdetni, kampányolni akarunk, jusson az eszünkbe, hogy az emberek nem reklámokat akarnak nézni, mikor fellépnek egy ilyen oldalakra, hanem közösségi életet élni, emiatt kell közvetettebb reklámeszközöket használni.
A több és jobb minőségi tartalom elengedhetetlen és nem csak a SEO szempontok miatt. Ma már egyre több Opencart webáruház gyárt blogokat, illetve ír közösségi oldalaikon hasznos bejegyzéseket, és oszt meg képeket és videókat. Ezek mind azt a célt szolgálják, hogy egy szorosabb kapcsolat épüljön ki az áruház és a potenciális vásárló között.
A webáruházadban legyenek részletes és vágykeltő termékleírások, a vásárlói vélemények és ajánlások. Ezek nemcsak SEO szempontból fontosak, hanem hatással vannak a vásárlói döntésekre is. Arra is ügyeljünk, hogy tartalmainkat közösségi ikonokkal lássuk el, hogyan könnyen meglehessen osztani őket.
Az embereket ma milliónyi inger éri egy nap. A weboldalakon, ahol megfordulnak, reklámok száza zúdul rá. Ezért a látogatók könnyen érzéketlenné válhatnak a megszólításra. Törekedj az egyszerű megoldásokra. A letisztult, átlátható felület megkönnyíti a böngészés közben a látogató dolgát.
Több forrásból származó információk hatékony felhasználása
Ma már rengeteg mindent tudhatunk meg a felhasználókról, mint például olyan információkat, hogy milyen eszközről érkeztek a weboldalunkra, hol tartózkodtak akkor, milyen oldalakat néztek meg, stb. De mihez kezdjünk ezekkel az információkkal? Például általuk személyre szabhatod az ajánlataidat és a hirdetéseidet.
Világunk kezd nagyon elmenni a Mission Impossible felé. Megjelent a Google szemüveg, az okos órák és más innovatív cuccok a piacon, de szerencsére ezek még nagyon babacsukába járnak.  De ha totál elterjednének, akkor a webáruházaknak fel kell készülniük arra, hogy ezeken az eszközökön keresztül is tovább ajánlhassanak, hirdethessenek.
Az online rendeléseknek az az egyetlen hátránya, hogy nem vehetjük át azonnal a terméket, hanem a webáruháztól függően 2-14 napig kell várni a szállításra. Ezt a pirinyó bibit felismerve néhány nagyobb webáruház már kínál másnapi szállítási lehetőséget…
A vásárlók elvárják, hogy ugyanazt a segítséget kapják meg online, mintha mondjuk, egy mezei boltban vásárolnának. Csakhogy ezt az igényt az e-mailezés és a telefonos ügyfélszolgálat nem tudja maximálisan kielégíteni. De már több webáruház is elkezdett ráállni arra, hogy legalább napközben elérhető legyen náluk az élő chat, ám ebből hamarosan akár napi 24 órás „rendelés” is lehet…
A kiskereskedők is online vásárolnak
A kutatások szerint ma a kiskereskedők jelentős része is online szerzi be a termékeit. Ez lehetőséget ad a B2B (Business to Business) vállalkozásoknak, hogy elmozduljanak az internet irányába.
A legjobb külföldi webáruház blogok
A legjobb külföldi webáruház blogok
Ha igazán penge és sikeres webáruház tulajdonos akarsz lenni, akkor bizony nem árt képezni magad és megkukkolni azt, mitől megy másnak jobban a boltja, mint neked! Éppen ezért összeszedtük témák szerint csoportosítva a legjobb külföldi blogokat, amik segítenek abban, hogyan légy egy szörnyen sikeres és jól menő webáruház tulajdonos. Reméljük, az angollal nem állsz hadilábon!
Econsultancy Digital Marketing Blog (RSS) –  E-konzultációs Digitális Marketing Blog
A legújabb digitális marketingbe és e-kereskedelembe enged a honlap betekintést. Az oldalon számos elemzést és véleményt találhatunk, amit több díjnyertes elemző és szakértő írt.
A honlap kiagyalója Scott Stratten és azok számára készítette az oldalt, akik bizniszüket üzleti kapcsolatokra építik.
Heidi Cohen blogja marketinggel kapcsolatos elemzéseket, közvetlen és social marketinggel kapcsolatos  tanulmányokkal szolgál és egyszerű ám kreatív fogalmakkal magyarázza el a mai üzleti kihívásokat, olyan érthető formában, hogy azt bármely olvasó megértse.
Avinash Kaushik a szerzője a  Web Analitika 2.0 és Web Analitika: naponta egy órát című könyveknek.  Továbbá társ-alapítója a Market Motive (Internetes marketingszolgáltatás) és a Digitális Marketing Evangelizmus a Google-ban elnevezésű cégeknél. Ez a blog olyan ötleteket mutat a vállalkozások számára, amelyekkel evolúciós szinten lehet feljebb ugrani digitális stratégiákban.
A EugenOprea.com tanácsokkal szolgál a Web Analitika, WordPress, SEO témákban, ezekkel segítve az embereknek, hogyan építsenek ki figyelemre méltó jelenlétet online.
BlogTyrant (RSS) – „Blogzsarnok”
Blog és online marketing tanácsadással foglalkozik az oldal.
Boost Blog Traffic (RSS)
Jon Morrow Copyblogger tanítja, hogyan kell minél több olvasót szerezni, jól felépíteni az e-mail listát, és hogyan szerezz magadnak „területet” a neten.  Ugyanis szerinte mindenki megérdemli a figyelmet.
The Sales Lion (RSS) – „A Sales Oroszlán”
Marcus Sheridan oldala olyan témákkal foglalkozik, mint a beérkező és tartalom marketing, a közösségi média, és márka kiépítés, mert ezekre van szüksége minden sikeres vállalkozónak.
Mindennel foglalkozik az oldal, ami tartalomról, másolásról és átalakításról szól.
Márkaépítéssel foglalkozik, de nagyon egyszerűen. Hogyan kell minőségi tartalmat előállítani, amelyben nagy segítség a SEO, továbbá konverziókkal, bevételkezeléssel, és még rengeteg mással.
Demian Farnworth, copyblogger tanácsait olvashatjuk arról, hogyan kell lényegre törő szöveget írni.
Bryan Eisenberg az elismert szerző és úttörő az online marketingben hasznos tanácsokat ad arról, hogyan kell javítani az online konverziós arányokon, hogyan lehet webshopot indítani, miként legyen meggyőző a tartalom, és a perszonalizált marketing titkaiba is beavat.
Szakértői tanácsadás és a magyarázatok az analitikáról, szegmentálásról, a személyre szabottságról, kereskedelemről, a weboldaltesztelésről (B2B webáruházak fejlesztéséről is), a marketing következetességről, és így tovább.
Ez az oldal segít abban, hogyan növeld radikálisan a konverziós rátádat. Továbbá Peep Laja tanácsokkal, tanulmányokkal és könyvekkel segít bennünket lépésről lépésre.
E-mail marketing tippeket olvashatsz a blogon.
E-mailes, mobilos, és a társadalmi marketing működésébe kaphatunk betekintést a Bronto Software csapata marketing stratégái által.
Deliverability (RSS)  – „Szállíthatóság”
Megjelenés, szállíthatóság, hírnév, és más e-mail marketinges témákkal foglalkozik az oldal.
Entrepreneur on Fire (RSS)
Az EntrepreneurOnFire egy üzleti podcast, (jelentése: az RSS-hez hasonló szolgáltatás, ami lehetővé teszi, hogy a hanganyagokat akár internetkapcsolat nélkül is meghallgasd) amely által egy héten 5 napban a mai leginspirálóbb és sikeres vállalkozók tanácsait hallgathatod, mint amilyen Barbara Corcoran, Tim Ferriss, Seth Godin, Gary Vaynerchuk, és még sokan mások.
A Blogcast FM folyamatosan sugároz interjúkat a sikeres és országosan ismert vállalkozások tulajdonosaival, bloggerekkel, online vállalkozókkal, és publikált szerzőkkel.
20 tipp a hatékony kategóriaoldalért
20 tipp a hatékony kategóriaoldalért
Egy webáruházban a kategóriaoldal olyan, mint a körforgalom. A látogatónak rengeteg lehetősége van arra, hogy eldöntse, merre menjen. Neked pedig az a dolgod, hogy maximálisan segítsd a látogatót a döntésben, hogy merre haladjon tovább. Mi pedig azzal segítünk neked, hogy mutatunk 20 tippet a hatékony kategóriaoldalért!
A kategóriaoldalaknak releváns termékeket és ösztönző ajánlatokat kell tartalmaznia, mindezt a megfelelő elrendezésben, kiegészítve a felhasználói élmény növelésével. Ez a 20 tipp segít abban, hogy csúcs szuper kategóriaoldalad lehessen:
Elengedhetetlen, hogy a látogatók rá tudjanak szűrni egy terméklistára, így gyorsítva meg a keresési folyamatot és így téve könnyebbé a vásárlás böngészési szakaszát. Ám a szűrőt ne helyezzük el olyan kategóriáknál, ahol megzavarja a termék megjelenítését, és nem nyújt segítséget a kereséshez, mert ez bizony a konverzió csökkenéséhez vezethet.
2.       Kategória sorba rendezési lehetőségek
Kövessük a hagyományos sorba rendezési elveket. Vagyis: ár, abc, listához adás dátuma, legnépszerűbb termékek, vásárlói értékelések, vagy akár a megtakarítás mértéke szerinti sorba rendezés.
Arra külön figyeljük oda, hogy a látogató maga állíthassa be, hogy csökkenő vagy növekvő sorrendben jelenjenek meg neki a termékek.
3.       Sorba rendezési funkció elhelyezése
Növeli a használhatóságot, ha a terméklista alján is van lehetőségünk rendezési szempontot állítani.
4.       Alapértelmezett sorba rendezés
Amikor egy webáruház (legyen akár B2B webáruház vagy Opencart webshop) kilistázza a termékeket, azt egy alapértelmezett sorba rendezési parancs alapján teszi. Ezért kell úgy beállítanunk, hogy alapértelmezettként a kiemelt vagy a legnépszerűbb termékek legyenek beállítva, vagyis ezáltal egy adott kategóriában ezek a termékek lesznek a legjobb helyeken. Erre azért van szükség, mert jó eséllyel a látogatók is ezeket a termékeket keresik.
5.       Sorba rendezési és megjelenítés beállítások elmentése
Amikor a látogató átkattint egy másik kategóriaoldalra, vagy csak visszatér onnan egy termékoldalról, akkor célszerű ugyanazokat a megjelenítési és sorba rendezési szempontokat használni, amiket már előzőleg beállított. Így könnyebb lesz a böngészés és nem kap agyérgörcsöt, hogy kezdheti elölről a keresést.
Tilos az összes terméket egy oldalon megjeleníteni (ahogy az Opencart vs Magento cikkben is írtuk), mert az lassítja az oldalbetöltődést és akkor megint csak agyvérzést kap a látogató. Inkább válasszunk egy adott elemszámot, pl.: 15-20, amelyet megjelenítünk.  De azért hagyjunk pár választási lehetőséget a látogatónak, hogy eldöntse, mennyi terméket akar látni egy oldalon. Továbbá könnyíthetünk a dolgán „előző” „következő” gombokkal, oldalszámozással és egyáltalán, hogy mennyi oldalból áll az adott terméklista és azon mennyi termék van.
7.       Rács vagy listanézet?
Két lehetőségünk van arra, hogy nézzen ki a kategóriaoldalunk. A rácsos elrendezés általában akkor passzol, amikor egy jó minőségű kép segítségével majdnem az összes lényeges kérdést megválaszolhatjuk, ami a látogatókban felmerülhet, és ennek okán csak minimális szöveg kell.
A listák akkor jöhetnek szóba, amikor több információra van szüksége a látogatónak ahhoz, hogy különbséget tegyen a termékek között.
Érdemes kiemelni akciós, népszerű, speciális vagy bármilyen termékeidet a kategóriaoldalon, képpel és részletesebb leírással.
9.       Banner a terméklista fölött
Használd ki a terméklista és a főmenü közötti területet egy termék vagy termékcsoport „reklámozására”, például váltakozó bannerekkel, hogy többféle terméket is bemutathass.
10. Utoljára megtekintett termékek
Könnyítsd meg a navigációt azzal, hogy az alcímben szereplő funkciót a kategóriaoldalra is kihelyezed.
Amennyiben a kategóriáik magyarázatra szorulnak, vagy csak igyekszel több vágyat ébreszteni a termékeid iránt, akkor használj kategória leírásokat. Nem mellesleg ez besegít a kategóriaoldalak keresőoptimalizációjába is.
Ha a leírás túl hosszú, akkor rejtsd el a szöveg nagy részét, és csinálj oda egy „tovább a teljes cikkre” gombot.
A visszajelzés baromira fontos. Érd el, mondjuk egy a terméklista alján kihelyezett”Megtalálta, amit keresett?” panellel, ahova írhatnak a látogatók.
13. Szemet kiszúró kereső mező
Borzasztóan lényeges, hogy oldalad keresője mindig szem előtt legyen és ez a kategóriaoldalra is vonatkozik.
Egyes termékeknél megcímkézhetjük a képeket, így emelve ki egy termék különlegességének.
15. Ár- és készletinformációk mutatása
Ne csak a termékoldalon, hanem a kategóriaoldalakon is jelenítsük meg ezeket:
Termékárak : Ne keljen a látogatónak az árak után keresgélnie, ezért legyen mind két oldalon.
Készletinformáció: Jelezzük, hogy raktáron van-e az adott termék, ha ruha, akkor azt is, hogy milyen méretek és színek állnak rendelkezésre. Ha nem akarunk mindent agyon részletezni, akkor jó megoldás lehet a kurzorra felugró részletező ablak.
16. Alacsony készletszint jelzése
Pirossal, hupililával, mindegy mivel, de jelezzük feltűnően, ha, már csak egy darab van az adott termékből. Nemcsak hasznos infó, hanem felkelti a sürgősség érzetet is a látogatóban.
Ha van oldal, ahol a legkönnyebben használható ez a funkció, akkor az a kategóriaoldal lesz, rögtön a termékképek mellett egy kis dobozban.
Amennyiben használsz kívánságlistát, akkor old meg, hogy a kategóriaoldalról a listába lehessen tenni a terméket.
19. Kosárhoz adás gomb
Helyezz el a kategóriaoldalon is ilyen gombot. Ezzel kikerülhető a termékoldal, és lerövidítheted a vásárlói folyamatot.
Ne csak a termék-, hanem a kategóriaoldalon is hirdesd óriásbetűkkel, ha egy terméket ingyenesen szállítasz, vagy milyen feltételekkel, pl. 5000 Ft vásárlás felett. Erre úgy cuppannak az emberek, mint piranha a húsra.
Opencart webshop előnyei: fel nem fedezett kincs éppen az orrunk előtt?
fel nem fedezett kincs
éppen az orrunk előtt?
Aki a 21. században kereskedelemmel foglalkozik, az már nem maradhat le webshop fejlesztéséről. Kérdés azonban, hogy milyen rendszerben érdemes gondolkodni?
Milyen irányba induljunk el a legelején? Mi az, ami még rentábilis lehet számunkra, de mégis egy könnyen kezelhető, csodaszép felülethez juthatunk, megannyi extrával karöltve? Cikkünkben az OpenCart webshop előnyeit vesszük jobban górcső alá.
Az online térben gombamód szaporodnak a webáruházak.
Aki terméket szeretne értékesíteni, vagy termékével szeretne jelen lenni a piacon, mára már elképzelhetetlen, hogy webshop nélkül legyen. Mint az látható, a koronavírus-járvány hatására a vásárlók is levetkőzték gátlásaikat az online vásárlással kapcsolatban. A kuncsaftok magatartása megváltozott, egyre többet és egyre bátran rendelünk az internetről.
A trend pedig visszafordíthatatlannak tűnik.
Nem hajt a tatár, maximum csak az ár!
A nyilvánosan elérhető statisztikák szerint 2020-ban megduplázódott a webshopok árbevétele, a növekedés pedig dinamikus. Aki tehát nem „száll be az internetbe” minél hamarabb, teljes joggal érezheti azt, hogy le fog maradni a versenyben.
Azonban attól is óva intünk mindenkit, hogy egy csukafejessel belevesse magát a nagy vállalkozásba, merthogy úgy érzi, nincs több ideje gondolkodni. A gyors cselekedet nem egyenlő a kapkodással, és valószínűleg rengeteg hibát is elkövetünk majd, ha nem nézünk körbe a neten, hogy milyen lehetőségeink lehetnek.
Hiszen már a legelején is több lehetőség közül válogathatunk, elindulhatunk egy saját fejlesztés irányába, bérelhetünk webáruházat, illetve választhatunk egy nyílt forráskódú rendszert is. Mindegyik jó megoldás lehet, attól függ, hogy pontosan mit szeretnénk eladni, kinek, és mennyiért.
Érdemes már az elején egy legalább 10 pontos checklistát készítened, amely alapján átgondolhatod a webáruház indítás előtti kritikus pontokat.
Ha neked könnyebb, a vásárlódnak is sokkal könnyebb
Sokan viszont már a legelején elfelejtik a webáruház-alapítás két legfontosabb dimenzióját, miszerint egy jó webshop legyen szép, jól kinéző, ízléses, felhasználóbarát, valamint rendelkezzen barátságos kezelőfelülettel is, hogy a tulajdonos is légiesen tudjon navigálni a motorháztető alatt.
Indítsd el a videót és nézd meg a referenciáinkat 28 másodpercben
A legjobb tehát, ha első lépésként körbenézünk az interneten, hogy melyik megoldás lehet számunkra árban, valamint kűlcsínben és belbecsben is a legjobb.
Talán a legkézenfekvőbb egy teljesen kész rendszer használata, amely átlátható, dolgoztak már vele, így kipróbált és rendelkezésünkre állnak tapasztalatok is, így a kötöttségek mellett rengeteg lehetőséget, egyedi megoldást is integrálni lehet bele. Könnyedén saját képedre formálhatod, egy olyan netes felületet alakíthatsz ki, amelyben a terméked könnyebben megtalálja boldog tulajdonosát.
De ne szaladjunk ennyire előre!
Nézzük először át kicsit a két korábban említett (talán kissé szélsőséges) megoldást is, amelyek továbbra is ott állnak számunkra lehetőségként.
Az egyik lehetőség (szélsőség) a fullos szabadság állapota, amikor szinte a nulláról nekilátunk saját webáruházunk felhúzásának.
Egy teljesen egyedi, saját rendszer fejlesztése adhatja a világon létező legnagyobb szabadságot és kreatív szárnyalást neked, bármit megvalósíthatsz, amit csak szeretnél. Viszont ennek ára van, ami egyrészről forintokban mérhető, másrészről pedig időben is (persze az idő megint csak pénzben mérhető faktor).
Egy nagyon passzentosan működő e-kereskedelmi rendszer hatalmas munkabefektetés, amely összetett szoftvert igényel, a nagy vállalkozás során pedig projektmenedzserre is szükséged lehet, hiszen több csapat munkáját kell majd összehangolni, miközben folyik a nagy mű elkészítése.
A másik lehetőség (szélsőség) egy teljesen kész rendszer bérlése és használata. Az utóbbi időben ez a módi óriási népszerűségnek örvend, te, mint kereskedő ebben az esetben egy kulcsrakész webshopot kapsz kézhez.
Ez a megoldás nem igényel technikai specifikációt, mint az egyedi fejlesztés, nem igényel semmiféle IT-tudást, UX vagy UI ismeretet. Szkippeled a programozói és a projektmenedzseri munkát is. Viszont az előny óriási kötöttséget is jelent egyben, hiszen elvész az oldalad egyedisége és testreszabhatósága is, az ára azonban nagyon kedvező lehet.
Viszont ha kezeid részben meg is vannak kötve, a bérlés kiváló lehetőség lehet abban az esetben, ha bizonytalan vagy a nagy vállalkozás eredményét illetően, ha csupán egy ötleted van, amit szeretnél kipróbálni élesben is, hogy működik-e.
Mi lehet az arany középút?
Az ideális megoldás két szélsőség között, ha van már egy kipróbált ötleted, és ehhez szeretnél egy olyan webshopos megoldást, amely rendkívül könnyen kezelhető, fejleszthető, miközben biztos lábakon áll.
Az online webshopok nyelvén ez a nyílt forráskódú rendszereket jelenti.
Nagy előnyük, hogy kipróbált rendszerek, így bármilyen kérdésünk akad, nemcsak a fejlesztőktől kérhetünk segítséget, hanem bátran fordulhatunk online közösségekhez is problémáink megoldása érdekében. Az egyedi fejlesztésű rendszerekhez hasonlóan rendkívül igényesek, és szinte bármit belefejleszthetünk ezekbe is, mivel a nyílt forráskódú rendszerek is igen trendérzékenyek.
Az áruk viszont töredéke lehet egy saját rendszer fejlesztésének.
Ilyen lehet a Magento, a WooCommerce vagy éppen az OpenCart is. Mindegyiknek van rengeteg előnye és hátránya is, utóbbiról viszont kevesen tudják, de a webshopok világában egy felfedezetlen kincs, a legnépszerűbb, de sokkal drágább Magento 2-es webáruházaknak egy igazán megfizethető áru alternatívája.
Mostani cikkünkben az Opencart webáruházaknak gyakran felrótt hiányosságokat vesszük jobban górcső alá, merthogy ez a rendszer is simán tökéletesíthető, ha jó kezekbe kerül. Ráadásul egy Opencart motorral futó webáruház fejlesztése szinte töredéke a népszerű Magento 2-es webáruházak gründolásának. Ha a 2 webáruház összehasonlítására kíváncsi, akkor olvassa el az OpenCart vs Magento cikkünket is.
OpenCart, a felfedezetlen kincs
Most nézzük meg kicsit közelebbről is, hogy mik azok a tévhitek, amelyek az Opencart webáruházakkal kapcsolatban szembe jönnek az interneten. Közben elmondjuk azt is, hogy ezeket a tévhiteket mennyire könnyen meg tudjuk cáfolni.
Az Opencart rendszereknek vannak hiányosságai, az alapcsomagból egy rakat dolog kimaradt, ami nélkül manapság már nem érdemes egy webshoppal a piacra lépni. Viszont ezeket a hiányosságokat nagyon könnyen pótolni lehet, és már a kezünkben is van egy minden igényt kielégítő, ergonomikus és rendkívül hasznos funkciókkal felszerelt rendszer.
A cikk következő részében néhány példán keresztül szeretnénk megmutatni, hogy az általunk feljavított Opencart milyen mértékben támogatja az eladásainkat, illetve könnyíti meg a vevő dolgát vásárlás közben, a webshop tulajdonos életét pedig a kínálati oldal kialakításakor.
Mi a különbség tehát az alap Opencart és a Galocaffenál elérhető, felturbózott rendszer között?
Az OpenCart szűrő nélküli
Nagyon rossz menükezelés és checkout hibák
A keresőmező optimalizálása fontos feladat, hiszen a webáruházunkba érkező potenciális vásárlónak ez lesz az elsőszámú kommunikációs csatornája az oldalunkkal.
Sokan az OpenCart egyik legnagyobb hibájának, egyben hiányosságának a nehézkés termékkeresést róják fel, teszik ezt persze joggal, hiszen egy webshop esetén elsőrendűen fontos funkcióról van szó.
Ráadásul a megszokott Google-kereső autocomplete trendje, azaz az automatikus javaslatok megjelenése után már nagyon nehezen tudnánk visszaszokni egy olyan rendszerhez, amely arra kér minket, hogy írjuk be a keresőbe a keresendő termék teljes nevét, annak mindenféle egyéb, pontos jellemzőjével egyetemben.
Minden az egyszerűség és a kereshetőség irányába, avagy a legkisebb ellenállás felé halad. Nincs ez másképp a user-rel sem, aki vásárolni szeretne. Az is megeshet, hogy a beérkező vásárlónk csak egy dologban biztos, de abban nagyon, hogy egy bizonyos márka termékei közül szeretne nálunk beszerezni több cuccot.
Ilyenkor is nagyon hasznos lehet, hogy pár betű bepötyögése után az autocomplete segítségével szinte az összes terméket, kulcsszavakat és termékjavaslatokat is megkapja kilistázva a márka kínálatából, amely fellelhető webáruházunkban.
Ráadásul ez a funkció tanulhat is a korábbi keresésekből és a látogatók viselkedéseiből is, így pedig rövid időn belül pár billentyű lenyomása után már a legnépszerűbb termékeket fogja elénk tárni.
És hogy mit mondanak a mérések és a statisztikák?
Egyes felmérések szerint az e-kereskedők bevételének több mint 50 százaléka olyan felhasználóktól származik, akik használták az oldalon belüli keresőt. Ez pedig egyáltalán nem elhanyagolható szám, sőt.
A Galocaffenál mi ezt már alapból beleépítettük az Opencart alapú rendszerünkbe, így biztos lehetsz benne, hogy a keresőből érkező vásárlásaid fontos hányadát adják majd a bevételeidnek.
Olyan világban élünk, ahol a képek dominálnak, és egy-egy jó kép megválasztása simán eldöntheti egy-egy vásárlás, vagy éppen vásárlások és tranzakciók sorának sorsát. Nem véletlen, hogy sok webáruház-tulajdonos azonnal stúdiót bérel, hogy a termékeiről igényes és menő fotókkal töltse meg az online tereit.
Másrészt a képek nagyon fontosak lehetnek SEO szempontból is, hiszen kulcsszavakat hordoznak, amelyek segítségével jobb helyezést érhetünk el a Google-kereséseknél, így pedig könnyebben csábíthatjuk be a vásárlókat az oldalunkra. Hiányzó metaadatok például simán eredményezhetik azt, hogy találati listákban hátrébb rangsorol minket a Google.
Az OpenCart rendszereknél nagyon nehézkés a képek feltöltése és kezelése, sokszor problémás a kívánt méretek beállítása is, a nagyméretű képek feltöltésénél pedig sokszor le is fagy. Az alap OpenCart rendszer képkezelője nem túl felhasználóbarát, kissé átláthatatlan, ráadásul nem támogatja a tömeges képfeltöltést sem, amely hosszú távon irtó bosszantó lehet.
Alapvetően az egész logisztikája kissé elhibázott, hiszen nem engedi, hogy logikusan, azaz mappákba töltsük fel a képeinket. Ha pedig már feltöltöttük a fotókat, utána a nyomukra bukkanáskor is rengeteg akadályba ütközhetünk majd.
Sokan az OpenCart demójának kipróbálása után azonnal ott is hagyják a rendszert, látva, hogy komoly fejtörést fog okozni a termékképek feltöltése. Ez azonban egy olyan hiányosság, amely nagyon könnyen kijavítható.
A Galocaffenál a képkezelő logikusan felépített, könnyen kezelhető, és ami talán a legfontosabb, hogy rendkívül felhasználóbarát. Első használatra is azonnal átlátható, illetve szinte villámgyors képfeltöltést tesz lehetővé.
Egy letisztult, termékeinkhez illő, UX és UI szempontjából is kiválóan muzsikáló dizájn alaposan felpörgetheti a vállalkozásunkat. Hiszen az olvasóinkat a vásárlás során számtalan inger és impresszió is éri. Ahhoz, hogy a megfelelő dizájnt tudjuk kialakítani a grafikusoknak szükségük van egy olyan listára is tőlünk, amelyen szerepeltetjük a honlapunk célját, beszámolunk termékeinkről, illetve arról is, hogy kik tartoznak a célcsoportunkba.
A webáruház kinézete maga is egy marketingeszköz, sokat elárul a tulajdonosáról is, egy könnyed és trendi dizájn például profizmusunkról is számot adhat. Ez pedig nagyon könnyen eredményezheti azt is, hogy potenciális vásárlóink könnyebben lesznek tényleges kuncsaftok, hiszen az első benyomás után arra gondolnak majd, hogy jó helyen vannak, biztonságban vásárolhatnak, hiszen profikra bízták magukat.
A dizájn másik, nem elhanyagolható célja az is, hogy élményt nyújtson az oldalunkra érkező látogatóknak. Az persze már részben tartalmi kérdés, hogy könnyed blogposztokkal, illetve hasznos tanácsokat nyújtó szakmai anyagokkal a potenciális vásárlóinkat megnyerjük, hogy töltsenek el még több időt az oldalunkon, amivel persze arra is több esély lesz, hogy vásárolnak-e nálunk valamit, vagy éppen visszatérnek hozzánk később is.
A kontentek tálalása viszont már javarészt a dizájn kérdése, hogy azt milyen dinamikus, felugró ablakokkal, esetleg sliderekkel vagy éppen a termékek alá ágyazva jelenítjük meg.
Az alap OpenCartba épített sablonos webáruház kinézetek nem túl szépek, még akkor sem, ha hosszasan bíbelődünk velük.
Viszont a sablonokat is simán változtathatóvá lehet varázsolni, így pedig könnyedén olyan színekkel, logókkal és új elemekkel dobhatjuk fel a régi, poros templateket, amelyek után a felhasználó boldogabban keresi majd fel oldalunkat.
A termékoldal az, ahol végül az addig csak potenciális vásárlóból igazi vásárló válhat. Itt kell a leendő kuncsaftunknak egy utolsó lökést adni, egy végső jó benyomást tenni rá, hogy a kosarába helyezze a termékünket.
A leírás mellett számtalan egyedi funkcióval tehetjük színessé az oldalt, amelyek vásárlásra sarkallhatják a felhasználót. Gyorskeresés funkciókat alakíthatunk ki, hogy a user a tagekre kattintva azonnal megnézhesse a hasonló minőségű, tulajdonságú termékeket.
A szintén a Galocaffé által felturbózott, OpenCart rendszert használó Yozz.eu oldalán például több mint 40 világmárka, több mint 10 ezer terméke közül válogathatunk kedvünkre. Hogy a felhasználóknak megkönnyítsük a döntést, a termékképek alatt a termékoldalba applikáltak például egy véleményboxot is, amelyben a korábbi vásárlók mondhatják el tapasztalataikat.
De ilyen plusz, vásárlást segítő funkció lehet a Hasonló termékek a kategóriábol termékbox, vagy éppen a vásárlásunk után kapható hűségpontok feltűntetése.
Mint láthatjuk, az OpenCart rendszerek termékoldalait számtalan egyedi funkcióval tudjuk bővíteni, amely segíthetik felpörgetni az oldalaink bevételeit.
5. Az OpenCart szűrő nélküli
Ha kerestünk már úgy terméket, amelyet ár, teljesítmény vagy éppen méret alapján szerettünk volna megvásárolni, akkor bizony a webshopokba beépített szűrőket hívtuk segítségül, hogy megkönnyítsék nekünk az oldalon való tájékozódást. Ezek nélkül talán soha nem is jutottunk volna el ahhoz a termékhez, amelyet szerettünk volna megvásárolni.
Egy szűrők nélküli oldalon való navigálás kész rémálom lehet.
Az OpenCart webshopokba ezek a szűrők az alaprendszerben nem találhatók meg, viszont könnyen bővíthető ezekkel a rendszer. A Galocaffenál például alapból beleapplikáltuk már a kezelőfelületbe. Pár kattintás, és már el is készíthetjük a kategóriákat.
Az általunk készített Kandalló Áruház például egy szemléletes példája, hogy működhetnek a szűrők az OpenCart rendszerben.
6. Nagyon rossz menükezelés és checkout hibák
Az alap OpenCart menükezelése kissé átláthatatlan és logikátlan, túlontúl is egyszerű, és nem engedi meg a felhasználónak, hogy finomhangolja a kereséseit. Ha viszont több ezer, vagy éppen több tízezer árucikk között kell megtalálnunk azt, amit keresünk, akkor nagy bajban lehetünk egy rosszul menüzött webshop esetében.
És ha ehhez még hozzájárul egy nehézkés termékkezelő, akkor nagy sansz van rá, hogy azonnal ott is hagyjuk az online áruházat. Pedig lehet, hogy álmaink terméke, méghozzá hatalmas kedvezménnyel ott volt valahol, csak éppen egy rossz menü totálisan elnyelte.
A jó menü fő ismérve, hogy logikus, a kategóriák jól tagoltak, így a keresett termékünket pár másodperc alatt megtalálhatjuk. A menükezeléshez hasonlóan nagyon fontos az is, hogy a checkout, vagyis a vásárlás menete is zökkenőmentes legyen, és minden mozdulatunkkal mér lendületesen a következő lépésnél legyünk, és minden könnyedén haladjon a fizetés gombig.
Az alap OpanCart rendszer ebben nem nyújt sok segítséget, inkább nehézkésnek tűnik a checkout. Nem kapunk egy könnyed „idegenvezetést” a pénztárig, sajnos nekünk kell manővereznünk, hogy végre fizethessünk.
Ez azonban nem jelenti azt, hogy az OpenCart rendszert ne lehetne felrázni, még az ilyen komolyabbnak tűnő hiányosságokból sem.
Talán a következő kérdés már csak az, hogy mikor veszed fel velünk a kapcsolatot? Bízunk benne, hogy posztunk meggyőzött a hezitálás közepette, hogy a rendszernek adj egy komoly esélyt. Ha még vacilálsz, akkor nézd meg OpenCart oktatóanyagainkat.
Hiszen egy rendkívül jól használható webshop-alapról van szó, amelyet csupán fel kell turbózni, fel kell frissíteni a folyamatosan változó elvárások horizontján. A Galocaffenál mindez már megvan, mint fentebb is láthattátok, jobb a termékkezelés, az adminisztráció is könnyebb és átláthatóbb. Minden olyan funkció benne van, ami egy modern webshop ismérve, és amelyek nélkül hátrányban lennénk az e-kereskedelemi versenyben.Opc
Gál Péter már 10 éve van a reklámszakmában, online marketingben és a webshop fejlesztésben. Cége a  Galocaffe a legnagyobb vállalkozások partnere a webfejlesztésben. Büszkeséggel mondhatjuk el, hogy nagyon kevés olyan iparág van amiben az elmúlt 10 évben nem volt szerencsénk belekóstolni. 1000 cég, 1000 féle üzlet 1000 féle probléma. Ami közös, hogy szinte mindig sikerült profitot növelni.
A Galocaffe alapítója és vezető tanácsadója
Hogyan vásárolnak az interneten az emberek?
Hogyan vásárolnak az interneten az emberek?
A hogyan kérdés összefügg azzal, hogy mi az, amit szeretnek a vásárlók. Például szeretik az olyan webáruházakat, ahol nagy a választék és kedvezőek az árak. Ezt nem is volt olyan nehéz kitalálni, ugye? Indulj csak ki magadból vagy ismerőseidből, hogy ők mit szeretnek? Elvégre minél szélesebb a termékkínálatod, annál több vevőt tudsz elérni.  Okulj a vásárlási szokásokból ahhoz, hogy még jobban megcsinálhasd a szerencsédet!
Ma már egyre többen szeretnek az internetről vásárolni a kedvező árak miatt. Ráadásul sokak esetében még könnyebbnek, egyszerűbbnek is hat, mintha egy offline boltba csörtetnének be. Akik pedig már valamelyest rutinosak a netes vásárlás terén, azok árösszehasonlító oldalakon méricskélnek, és aukciós oldalakon keresik a legjobb ajánlatokat, hogy utána természetesen onnan vásároljanak, aki a legjobb árat kínálta. Ez ugye teljesen normális a jelen gazdasági helyzetünkben, amikor az ember kétszer is meggondolja, mire költ. És a tény, hogy az internetes árak olcsóbbak, mint a sima boltokban, ez igen csak nagy vonzerővel bír!
Egyébként az internetes vásárlások legnagyobb részét a fiatal vagy középkorú felhasználók teszik ki, és ez meglátszik az általuk vásárolt termékek jellegén is.
A következő 3 tényező az, ami befolyásolja, mondhatni vezérli a vásárlókat és amik miatt érdemes webshopot indítani:
1. Maga a Termékkínálat
Az embereknek az jön be a legjobban, hogy az interneten minden könnyedén és gyorsan elérhető. Érdemes megnézni, hogy mekkora a termékkínálata Apple-nek és milyen minőségi és vágykeltő módon kínálják a termékeiket. Nem kell, hogy több ezres tételű termékeink legyenek. Inkább népszerűek, kapósak, érdekesek legyenek, amelyeknek van piaca és potenciális vevőköre. Az emberek általában véve is ugranak az újdonságokra, a népszerű és az akciós dolgokra.
Egyébként a legkeresettebb termékek közé főleg a ruhák, műszaki cikkek és a nagy kiszerelésű háztartási termékek tartoznak. Utána a szépségipari termékek.
2. Az árak mind felett!
Találós kérdés: Mi az, amit mindenki imád és él-hal érte, hogy még a bugyijukat is ledobják? Hát az alacsony árak! Mindenki imádja az olcsóságot, a remek, és akciós ajánlatokat. Rengeteg az olyan típusú vásárló, aki képtelen ellenállni az akciónak, a csodás kedvezménynek, vagy a következő vásárlásnál felhasználható kuponoknak, netán az ingyenes kiszállításnak és akkor is rendel, ha éppen nincs rá szüksége, vagy előre megveszi, ha egyszer kifogyna a fogpasztából.
Ezért kell az, hogy neked legyen nagyon jó a kínálatod. Persze nem kell mindent olcsón adni –hogy meg se érje neked az üzlet – de mindig legyenek akcióid.
3. Mindenki kényelemre vágyik!
Több felmérés is azt bizonyította, hogy a kényelem a legnagyobb előnye az online vásárlásnak, vagyis ezért is vannak annyira oda érte a jónépek. A vécéről, az ágyból, a kádból, bárhonnan netezhetnek és vásárolhatnak. Ezzel nem csak nekik, de magunknak is rengeteg időt spórolunk meg. Nincs sorba állás, nehézkes bolti kiszolgálás, meg mire az ember kiválasztja, mit is akar és még vagy milliónyi előnye van annak mind a kettőtök részére, hogy nem offline, hanem online üzemeltetsz boltot.
Miért fontos a webáruházban az a bizonyos felhasználói élmény?
Miért fontos a webáruházban az a bizonyos felhasználói élmény?
Az a szóösszetétel, hogy felhasználói élmény, mindenki által ismeretes, de mégis kevesen fektetnek rá úgy isten igazán hangsúlyt. Manapság a fontossági sorrend élén a mesés design áll, csakhogy ez kevés, ha az oldal nem elég hasznos vagy használható. Mert hiába az álomszerű wellness fürdő, ha a masszőr úgy masszíroz, mintha húst klopfolna. Segítünk neked abban, hogy a te webáruházad egy kéjutazás legyen a látogató számára és a webshop indítása sikersztori legyen!
De mit is jelent az, hogy felhasználó élmény?
Ez a kifejezés magába foglalja a felhasználó mindenféle interakcióját a céggel, a termékkel, a szolgáltatással. Úgyis mondhatnánk, hogy az a felhasználói élmény az, amikor a látogató ezekkel kapcsolatba kerül és valamilyen hatást – pl. tetszést vagy nem tetszést – vált ki belőle.
Márpedig ha ilyen hatást válthatunk ki valakiből – vagyis a potenciális vásárlóinkból – logikus, hogy minél jobb, szebb, izgalmasabb, emlékezetesebb élményt akarunk belőlük kicsikarni. Mindezt alig néhány másodperc alatt! Elvégre az első randinál is néha már az első pillanatban tudják a részvevők, hogy a másik élete nagy szerelme lesz vagy az, akinek a cuccait a harmadikról dobálja ki.
Szóval nem csak a designt, hanem az oldal felhasználhatóságát is alaposan meg kell választani, hogy az ideális legyen a látogató számára, nem pedig idegesítő. Persze most felmerül benned a kérdés, hogy mégis hova akarok ezzel kilyukadni, mert ha nem vagy telepata, aligha fogod tudni kitalálni mire vágyik a látogató, mi tetszik az embereknek, ugyanis a szépség és a haszon kérdés is valahol szubjektív dolog. Vagyis rengeteg apró dolgon állhat vagy bukhat az a disznó felhasználói élmény. De ne ess kétségbe, mert nem kell telepatának lenned, hanem megsúgom én neked a következő blogbejegyzésemben, mi az, amit megtehetsz azért, hogy növeld a felhasználó élményt és azzal együtt a vásárlást is az oldaladon. Ne aggódj, nem támasztok neked irreális elvárásokat, csupán egy kis odafigyelésre lesz szükséged!
Hoho, bizony, akár arra is van lehetőséged, hogy lemérd a felhasználó élményt az oldaladon! Érdemes kapásból egy előtte-utána összevetést készíteni. Vagyis legyen egy felmérés a jelen állásról és azután, hogy elkezdtél tudatosan foglalkozni a felhasználó élmény javításával, vagyis a vásárlók kielégítésével.
A legegyszerűbb módja annak, hogy gyorsan és könnyen teszteld, hogy a webshopod (legyen akár B2C vagy B2B webáruház) mit vált ki a látogatóból, megkérheted egy-két barátodat, ismerősödet, és azok ismerőseit, akik elfogulatlanul véleményezik az oldaladat és építő kritikákkal látnak el. Így számos hiányosságra derülhet fény és megtudhatod, milyen érzéseket váltott ki belőlük az oldalad.
De ennél objektívebb mérési lehetőség is létezik. A látogató jelenléte megmutatkozik a  statisztikákban is, amit például a Google Analytics programmal nyomon követhetsz. Ezáltal megtudhatod, hogy a látogatók közül hányan és milyen gyorsan fordulnak vissza a honlapról (vagyis ebből kiderül, azt kapták-e, amit vártak), hogy mennyi ideig tartózkodnak ott (értelemszerűen minél tovább, annál jobb), illetve hogy milyen arányban jön létre konverzió (feliratkozott-e, vásárolt-e, és így tovább.).
Webáruház keresőoptimalizálás és webshop optimalizálás
Webáruház keresőoptimalizálás és webshop optimalizálás
A webáruházak sorsa a látogatóktól és a Google-től függ. Ezért kell tudatosan ésszel neki állni a webáruház keresőoptimalizálásnak és webshop optimalizálásnak, amelyekkel azt érjük el, hogy megfeleljünk a szentséges Google kereső előírásainak és a mi szeretett webáruházunk. Mert ha elnyeri a „tetszését” és megfelelőnek ítéli, előresorolja, és tárt kapukkal várhatjuk a becses látogatók tömegét. Lássuk, mit kell ahhoz tenned lépésről lépésre, hogy ez ne csak egy szép esti mese legyen!
Olyan ez, mint a filmkészítés. Ha tarolni akarunk az Oscar-gálán, akkor ütős filmet kell rendeznünk. Ezért képzeld el a következő jelenetet: A látogató megérkezik az egyik termékedet bemutató aloldalra. Neked mindent meg kell tenni azért, hogy kielégítsd a kíváncsiságát, az érdeklődését, hogy kiszolgáld az igényeit, még azt is, amiről talán ő maga sem tud annak érdekében, hogy megtetszen neki a termék. Hiszen a webshop indításának oka az értékesítés, amihez egy jól felépített rendszer kell.
A webáruház (szerkezet/tartalom) optimalizálás 10+1 lépcsőfoka:
Figyelj oda arra, hogy az oldalad atom gyorsan töltődjön be. Egyrészt a rangsorolási tényező miatt a Google-ban, másrészt mert a látogatók rühellnek várni
Minőségi termékfotókra lesz szükséged: minél több, annál jobb, minden oldalról, szemszögből
Videókat is bátran készíthetsz, amikkel prezentálod a terméket vagy annak használatát
Fantasztikus és meggyőző, egyedi termékleírások óriási hatalommal bírnak. De gondolj azokra is, akiknek nincs túl sok kedvük olvasgatni. Nekik készíts egy összefoglaló-szerű bekezdést a szöveg elejére, és segítsd az olvasást bekezdésekkel és felsorolásokkal
Akciós, illetve legnépszerűbb termékek kapjanak külön oldalt, kommunikáljuk őket „feltűnően”
A felhasználók szívesen részesítik előnyben más vásárlók véleményét, észrevételét, ezért nem árt, ha ezek szerepelnek a termék adatlapján
Az ár feltűntetése nem hiányozhat, és legyen egyértelmű, hogy összeg, amit látunk bruttó vagy nettó
Tedd keresőbaráttá a webáruházadat
Bevethetsz esetleg kalkulációs segédeszközöket! Például ruhákat forgalmazó webshoppoknál nagy segítség, ha legalább egy  mérettáblázat tájékoztatja a vásárlókat arról, hogy az M-es méret hány centis szélességeket és hosszúságokat is takar
A szállítással kapcsolatos információk legyenek szem előtt, és ne felejtsd el kommunikálni, hogy milyen feltételek mellett juthat az vásárló kedvezményhez vagy ingyenes szállításhoz
Folyamatos tartalom fejlesztésre lesz szükséged, különösen, ha van a webáruházadnak blogja
A webáruház keresőoptimalizálás 10 lépcsőfoka:
Határozd meg a leghatékonyabb kulcsszavakat, akár a célcsoport szerint, akiknek szánod a webáruházat
Használj stratégiai kulcsszavakat horgonyszövegként
Kerüld a duplikált tartalmakat! Ehhez érdemes lehet segítségül hívnod a Duplication checker-t
Írj ellenállhatatlan termékleírásokat, ahogy az előbbi bekezdésben ez már megcsendült
Optimalizáld a termékekhez kapcsolódó képeket, vagyis kulcsszavakkal kell ellátni, szövegezni őket
Keresőmotor barát URL-eket használj (például kötőjeleket aláhúzások helyett)
Kövesd nyomon a konverziókat az analitikai eszközökben
Javíts a webáruház használhatóságán A/B teszteléssel (Ez egy „próba”, amely egy internetes oldal két különböző variációját hasonlítja össze és vizsgálja, melyik teljesít jobban. A tesztelésből egyértelműen kiderül, hogy a látogatóid a kettő közül melyik megoldást kedvelik jobban: melyik ösztönzi őket az oldalon maradásra, átkattintásra, feliratkozásra vagy éppen vásárlásra.)
Webáruház releváns linképítés és linkhálózat építés
Kerüld a törött linkeket (Ezek azok a webáruházadban található linkek, amelyek hibásan lettek létrehozva, vagy a hivatkozás célja időközben megszűnt.)
Azt hitted webáruházat elindítani pofonegyszerű lesz? Hát kedves tulajdonos-kolléga, ugyanúgy meg kell felelni számos jogi követelménynek, mintha csak rendes boltot nyitottál volna. Ám egy valamit már most érdemes jól megjegyezned: szinte mindenért büntetés jár. Minden mulasztás, szabálytalanság, ravaszkodás büntetést von maga után. Hogy ne erre menjen el a gatyád, hanem inkább a Hawaii nyaralásra, megmutatjuk, mikre kell különösen odafigyelned, hogy nyugodt szívvel alhass el mindennap!
1. Fogyasztóvédelmi jogi kitettség
Nagyon banálisan megfogalmazva: a Fogyasztóvédelem előírásának maximálisan eleget kell tenni, mert különben az vásárló „Ezt jelenteni fogom a Fogyasztóvédelemnek” dumával fog befenyíteni. Tehát, ne mulassz el eleget tenni a különböző tájékoztatási kötelezettségeknek, mint például a cégbíróság feltüntetése, elállás jogára való figyelmeztetés, stb. Ugyanis ezek megszegése, elmulasztása, az elállás jogával kapcsolatos szabálytalanságok miatt mind-mind fizetni fogsz. Általában első esetben a Nemzeti Fogyasztóvédelmi Hatóság nem szab ki bírságot.
De a súlyosabbnak minősülő esetben, amikor már a szabálytalanság észlelésének első alkalmával is bírságot szab ki a hatóság, a leggyakoribb összeg 50.000-150.000,- Ft körül mozog és a felső határ 500.000,- Ft. Ezek fényében, ugye nem akarod a jól megérdemelt profitodat elpacsálni büntetésekre?
Az a fránya konkurencia… szeretnénk az összes létező módon a földbe döngölni őket, hogy egyeduralkodók lehessünk a piacon. Ám nem mindegy, hogy ezt miként teszed.  Mikor összeülsz a kis csapatoddal megtervezni a legközelebbi reklámkampányt, és olyan szlogeneket készültök elsütögetni, mint „legolcsóbb és/vagy legjobb magyar webáruház”, akkor már húzhatod is magadra a földet. Ugyanis egy jogász is megmondhatja, a felsőfokú jelző csak akkor használható, ha tételesen alátámasztható, hogy tényleg a legjobbak, vagy legolcsóbbak vagytok az adott területen, és minden más jelzőre ugyanez érvényes. Igazold az állításodat, különben akár az előző évben elért nettó árbevétel 10%-át meghaladó bírságot is kaphatsz.
Attól is óvakodj, hogy az előnyös vásárlás hamis látszatát keltsd a neten. Például ne találd ki, hogy csiliárdos értéke volt az eredeti terméknek, amit te most fél áron adsz és mekkora biznisz a vásárlónak – miközben a terméket a megvásárolt eredeti áron próbálod elpasszolni – mert a felárazás is versenyjogba ütköző magatartás.
Aztán odáig sem szabad süllyedni, ha esetleg felfedezed a versenytársad egyik jogsértését, hogy már kapod is a telót a füledhez, hogy névtelenül felnyomd a Versenyhivatalnál vagy a bíróságon.
3. Spam – kéretlen büntetések
Légy őszinte, neked is herótod van attól, amikor idegenek teleszemetelik a levelesládását a vackaikkal. Akkor te miért tennéd ezt mással?
Különben is, ha ilyen csintalankodáson járna eszed, jó, ha tudod, hogy a spam szabályozására vonatkozó törvény írja elő, hogyan építhetsz ki szabályosan egy email-cím adatbázist, hogy milyen jóváhagyásokat kell megszerezned a természetes személyektől, illetve milyen szabályok vonatkoznak például a leiratkozásra.
Ebben a témában a Nemzeti Média és Hírközlési Hatóság az Úr. A bírság várható mértéke első esetben nagy valószínűséggel 0,- Ft, vagyis ilyenkor még megúszod egy figyelmeztetéssel. Súlyosabb esetben, vagy többszöri előfordulás esetén 50.000 – 200.000,- Ft bírságra számíthatunk.
4. Online marketing: SEO, kamuprofilok és nyereményjátékok
Ugye tök jó dolog a lájkgyűjtés, a szavazás, meg a különböző Facebook kampányok és nyereményjátékok meghirdetése, de csak akkor, ha az ember nem rafináltkodik. Mert mi is a helyzet akkor, ha kamuprofilokkal lájkolgatjuk a saját oldalunkat? Meg ha a nyeremény kisorolása hasraürésszerűen történik? Hiszen ezek is benne lehetnek a pakliban. Ugyanis akár csalásnak is lehetne minősíteni a kamuprofillal történő szavazást, meg a nyereményjátékok sorolását, ahol nem vett részt közjegyző. Hogy a tisztességtelen keresőoptimalizálási megoldásokat már ne is említsük. Bár ezeket a témákat illetően egyelőre még nem tisztázottak a jogi kérdések. Már csak azért, mert manapság a netről úgy el lehet tűntetni profilokat, honlapokat, mint ahogy azt Houdini tenné a láncokkal, illetve sok esetben az üzemeltető külföldi illetőségű gazdálkodó szervezet. Vagyis akadnak itt kiskapuk, de akkor se érdemes játszani a tűzzel. Mindenestre ahol szerencsejátékkal függ össze az online marketing ott lehet már 50.000-500.000,- Ft-ig tartó büntire számítani.
Itt a következőkre kell figyelni:
Minden létező adatkezelést csak törvény felhatalmazása vagy a jogosult felhatalmazása birtokában lehet végezni és figyelemmel kell lenni az adatkezelés célhoz kötöttségének követelményére is,
Adatkezeléseinket néhány kivételtől eltekintve be kell jelentenünk a hatóságnak,
Meghatározott esetekben adatvédelmi felelőst kell kinevezni a szervezeteknél és adatvédelmi politikát, szabályzatokat kell kidolgozni egyes külön tevékenységekre is.
Ezeknek a megszegése, elmulasztása akár  10 millió Ft feletti büntetéssel is járhat.
Az áruház weboldalának (legyen az akár OpenCart webshop vagy B2B webáruház) számos eleme szerzői műnek minősül (pl. grafikák, zenék, fotók, írásművek, videók). Ezért célszerű megbízási szerződések, munkaszerződések és összetettebb fejlesztési szerződések dokumentálása, vagy a licenszek megvásárlása. Ugyanis az illegálisan használt kereskedelmi szoftverek, képek, videók, anyagok esetén büntetőeljárás, illetve polgári peres eljárások indulhatnak a cég, sőt a cégvezető ellen és akár többmilliós kártérítést is kell fizetni a jogtulajdonosok felé.
7. Társasági jogi kockázatok
Bár ezzel kevesen törődnek mikor „megalakulnak”, pedig sosem árt, mert nem tudhatod kivel-mikor rúgod össze a port vagy támad kedve ahhoz, hogy többet kaszáljon rajtad. Több tulajdonostárs esetén a tagok kössenek egy szindikátusi szerződést, amely az együttműködésük részletes szabályait tartalmazza. Amennyiben ez nem valósulna meg, elég nagy valószínűséggel fog bekövetkezni az, hogy a cég részben vagy egészben működésképtelenné válik és hosszan tartó pereskedésre kell számítani.
Webáruház készítés: Milyen a webáruházad üzleti modellje?
Webáruház készítés: Milyen a webáruházad üzleti modellje?
Természetesen mindenkinek más és más webáruháza van, de egy valamiben mégiscsak egyeznek. Nagyjából ugyanarra az üzleti modellre épülnek. Ettől függetlenül érdemes arra törekedni, hogy egyedülálló üzleti modellt alkossunk, arról nem beszélve, hogy lehet neked teljesen más fog bejönni, mint a Csavaros Petinek. De ehhez előbb tudnod kell, hogy neked melyik üzleti modellre van szükséged ahhoz, hogy elkezdhesd lefektetni az alapokat és sikeres vállalkozásod legyen!
Ezek az alapvető üzleti modellek:
Ez az érdekes rövidítés (Business to Costumer) azt jelenti, hogy te, mint cég a hétköznapi, „sima” embereknek értékesíted a termékeidet, a szolgáltatásaidat vagy a letölthető anyagaidat. A legtöbb webáruház ebben a modellben üzemel.
Ha azon törőd a fejedet, ez minek lehet a jelentése (Business to Business), akkor jó felé kalkulálsz. Itt te, mint cég egy másik cégnek értékesítesz. Majdnem ugyanúgy működik, mint az előbbi, csak ennél a termékeidet, szolgáltatásaidat egy másik cégnek adod el.
Ígérem már nem lesz több űrhajó szerű megnevezés. A C2C esetén a fogyasztó a fogyasztónak passzolja el a termékeit. Costumer to Costumer. Ennél a pontnál nincs saját webáruházad, hanem aukciós oldalakon (Vatera, Teszvesz) és kuponos oldalakon értékesítesz. A cégek meg persze jutalékot kapnak a sikeres értékesítésből, legalábbis a legtöbb helyen így van. Bár ennél előbb vagy utóbb mindig eljön a pillanat, amikor saját webáruházat nyit az ember…
Az ingyenességre építő üzleti modellek
Ez ma az egyik legsikeresebb modell, amelynek középpontjában az ingyenesség áll. Vagyis a legfőbb ismertető jegye, hogy ingyen adunk egy kiegészítő terméket, egy mintát, kóstolót, alapszolgáltatást, demót, akármit.  A nagyszolgáltatásokért, a teljes termékért pedig fizetni kell. Így meg van az ingyenesség és a próba élménye a vevőnek.
Ezeken belül van további 5 modell:
Online modell: Egyes egyedül az interneten történik az értékesítés és a vásárlók a neten rendelhetik meg a terméket. Persze itt a legnagyobb problémát a vevőszerzés jelentheti, amihez jó sok marketingre lesz szükség, hogy felhívjuk az emberek figyelmét az online boltunkra, amely ugye nincs szem előtt, mint a Váci utcai üzletünk.
Bolt webáruházzal: Van egy darab boltod a Margit körúton és mellé indítasz egy webshopot is. A kettőnek könnyen össze tudnod hangolni a marketingjét.
Katalógus megrendelés: Lehet olyan webáruházad, ahol megrendelhetőek a termékek, de mellette van neked postázható katalógusod és esetleg egy max kettő offline boltod. De lényegében a katalóguson van a hangsúly, amiből rendelhetnek a vevők. Itt a nehézség abból fog fakadni, hogy az online értékesítést szinkronban tartsd a katalógussal az árak, akciók, dátumok miatt.
Komplett bolthálózat webáruházzal: Lehet számos offline boltod, és mellette egy webáruház amelybe raktárkészletkezelő rendszer van integrálva és mindegyik bolt készletét mutatni tudod a webáruházban. Itt a gubancot a raktárkészlet kezelése és a boltok, meg a webáruház értékesítésének összehangolása okozhatja.
Többcsatornás e-kereskedelem: Mondhatni ez itt a teljes csomag. Az offline bolt mellett, katalógus, webáruház és minden, ami a csövön kifér, mert te a nagyok játszmáját akarod tolni, mindenütt ott akarsz lenni és jelen akarsz lenni a piacon az összes létező lehetséges módon.
Oldal 1 Oldal 2 Következő oldal
Bármilyen kérdés esetén állunk a rendelkezésedre +36 30 195 2773
Akár egy okostelefon is elég ahhoz, hogy üzemeltesd a webáruházadat. Minden funkciónk teljesértékűen elérhető minden eszközön, így akár menet közben, akár a tengerpartról is menedzselheted a vásárlásaidat, és ellenőrizheted a webáruházad teljesítményét.
Opencart admin oktató anyagok
Hibajegy, módosítási igény leadása
ÁSZF    I    Adatvédelmi nyilatkozat